title: Fukuoka
text: inggih punika kota pinih ageng kalima ring Jepang, kota labuhan pinih ageng kaping kalih sesampun Yokohama, miwah ibu kota Préféktur Fukuoka, Jepang. Kota puniki kawangun ring selantang pasisi Celuk Hakata, miwah sampun dados pusat paadolan internasional saking aab kuna. Wawengkon punika sampun suwé kaanggep dados lawang nuju negara punika, krana pinaka titik pinih nampek riantara kapuloan utama Jepang sareng daratan Asia. Yadiastun manusa ngamenengin wawengkon punika saking aab Jomon, makudang paumahan pangater aab Yayoi wénten ring wawengkon Fukuoka.  Kota dados kaloktah ring aab Yamato. Krana keni ius lintas budaya, lan dohné saking sosial miwah pusat politik Kyoto, Osaka, miwah selanturné, Édo (Tokyo), Fukuoka polih budaya lan logat lokal sané khas sané kantun nganti mangkin.